Πλεύση Ελευθερίας

Η Πλεύση Ελευθερίας είναι ελληνικό πολιτικό κόμμα, που κινείται στο χώρο της αριστεράς. 








  Ιδρύθηκε στις 19 Απριλίου 2016 από την δικηγόρο και πολιτικό, Ζωή Κωνσταντοπούλου.

Στη Βουλή των Ελλήνων εκπροσωπείται από πέντε βουλευτές και στο Ευρωπαϊκό Κοινοβούλιο από μία ευρωβουλευτή στην ομάδα των Μη Εγγεγραμμένων.

 Ιστορικό 
Το Σεπτέμβριο του 2015, η Ζωή Κωνσταντοπούλου, τότε Πρόεδρος της Βουλής των Ελλήνων, αποχώρησε από το ΣΥ.ΡΙΖ.Α. και συμμετείχε στις εκλογές του Σεπτεμβρίου 2015 ως ανεξάρτητη - συνεργαζόμενη με τη Λαϊκή Ενότητα στην Α΄ Αθηνών.Σύμπραξη Ζωής Κωνσταντοπούλου με τη Λαϊκή Ενότητα, naftemporiki.gr 13/05/2015. Ωστόσο, το κόμμα δεν συγκέντρωσε το απαραίτητο ποσοστό για να εισέλθει στη Βουλή των Ελλήνων.

Στις 19 Απριλίου 2016, η Κωνσταντοπούλου ανακοίνωσε την ίδρυση της Πλεύσης Ελευθερίας. Με βάση την ιδρυτική του διακήρυξη, σκοπός της δράσης του κόμματος είναι: η δημοκρατία, η δικαιοσύνη, η διαφάνεια, τα δικαιώματα, η διαγραφή του χρέους και η διεκδίκηση των γερμανικών οφειλών του Β' Παγκοσμίου Πολέμου.«Πλεύση Ελευθερίας» -Το νέο κόμμα της Ζωής Κωνσταντοπούλου, iefimerida.gr 15/04/2016. Η ιδρυτική εκδήλωση του κόμματος έγινε στις 19 Απριλίου, ενώ στις 5 Ιουλίου, πρώτη επέτειο του δημοψηφίσματος, κατατέθηκε η Ιδρυτική Διακήρυξη του κόμματος στον Άρειο Πάγο.Η Ζωή Κωνσταντοπούλου παρουσίασε το κόμμα της «Πλεύση Ελευθερίας», tvxs.gr 16/04/2016.

Εν όψει των ευρωεκλογών του 2019, η Πλεύση Ελευθερίας συνεργάστηκε με το Κίνημα Δεν Πληρώνω, οι επικεφαλής του οποίου συμπεριλήφθηκαν στο ψηφοδέλτιο του κόμματος.Οι δύο επικεφαλής του κινήματος «Δεν Πληρώνω» στο ευρωψηφοδέλτιο της Ζωής Κωνσταντοπούλου Η Εφημερίδα 09/04/2019, Ανακτήθηκε 22/09/2019 Η Πλεύση Ελευθερίας έλαβε 1,61% και κατέλαβε την 8η θέση, χωρίς να εκλέξει ευρωβουλευτή. Στις βουλευτικές εκλογές που ακολούθησαν, συνεχίστηκε η συνεργασία με το Κίνημα Δεν Πληρώνω.Κωνσταντοπούλου: Η ψήφος στην Πλεύση Ελευθερίας θα είναι μόνο η αρχή Το κόμμα έμεινε εκτός Βουλής, με 1,47% των ψήφων.

Η Πλεύση Ελευθερίας εισήλθε στη Βουλή των Ελλήνων στις βουλευτικές εκλογές του Ιουνίου του 2023, συγκεντρώνοντας 3,17% και εκλέγοντας 8 βουλευτές.Υπουργείο Εσωτερικών: Εθνικές εκλογές - Ιούνιος 2023 Στις ευρωεκλογές του 2024 έλαβε 3,40% και εξέλεξε μια ευρωβουλευτή.Υπουργείο Εσωτερικών: Ευρωεκλογές 2024

 Θέσεις 
Οι θέσεις του κόμματος, όπως έχουν διατυπωθεί κατά καιρούς, είναι οι εξής:Ζωή Κωνσταντοπούλου: Με πρόγραμμα 9 αξόνων η Πλεύση Ελευθερίας για μια θέση στη Βουλή Cnn.gr Τρίτη, 02 Ιουλίου 2019Οι 8 Πρωτοβουλίες Που Θα Πάρει Η ΠΛΕΥΣΗ ΕΛΕΥΘΕΡΙΑΣ Στη Βουλή - Ήρθε Η Ώρα Των Λίγων Activistis.gr 13/06/19, Ανακτήθηκε 29/06/19Ζωή Κωνσταντοπούλου: 8 κοινοβουλευτικές ενέργειες της «Πλεύσης Ελευθερίας» με την είσοδό της στην Βουλή The Viewer 1/07/2019Το πρόγραμμα της Ζωής και η συνεργασία με Μελανσόν Εφημερίδα των Συντακτών 28/10/2017, Ανακτήθηκε 24/11/2019Συμμετοχή πολιτών στα όργανα δημόσιας τάξης πρότεινε η Κωνσταντοπούλου Παραπολιτικά Γιάννης-Ορέστης Παπαδημητρίου
27/10/2017, Ανακτήθηκε 24/11/2019

 Κατάργηση της βουλευτικής και υπουργικής ασυλίας.
 Διαγραφή του παράνομου χρέους με ενεργοποίηση του πορίσματος της Επιτροπής Αλήθειας Δημοσίου Χρέους. 
 Λογιστικός έλεγχος στις υποθέσεις διαφθοράς, εξοπλιστικών, στα ασφαλιστικά ταμεία και στις δημόσιες επιχειρήσεις και οργανισμούς.
 Δημοψήφισμα για την ακύρωση της Συμφωνίας των Πρεσπών και για συγκρότηση Κοινοβουλευτικής Επιστημονικής Επιτροπής για την ακύρωση της Συμφωνίας.
 Διεκδίκηση των γερμανικών οφειλών βάσει των επισήμων πορισμάτων της Ειδικής Κοινοβουλευτικής Επιτροπής αλλά και του Γενικού Λογιστηρίου του Κράτους και του Νομικού Συμβουλίου του Κράτους. Επιστροφή του κατοχικού δανείου και την επιστροφή των κλεμμένων αρχαιολογικών θησαυρών.
 Ενεργοποίηση του πορίσματος για τη Siemens και διεκδίκηση από την εταιρεία και απονομής δικαιοσύνης, έναντι όλων των υπαιτίων και εμπλεκομένων στο σκάνδαλο.
 Εκδημοκρατισμός της Δικαιοσύνης με συγκρότηση μικτών ορκωτών δικαστηρίων σε όλα τα επίπεδα με πλειοψηφία ενόρκων. Κατάργηση του διορισμού της ηγεσίας της Δικαιοσύνης από την κυβέρνηση.
 Διαγραφή των χρεών των υπερχρεωμένων πολιτών, οικογενειών κλπ.. 
 Απόλυτη απαγόρευση των πλειστηριασμών α’ κατοικίας και κατάργηση των ηλεκτρονικών πλειστηριασμών.
 Κατάσχεση των περιουσιών των τραπεζιτών και πολιτικών προσώπων που θα κριθεί ότι συνέβαλαν στην υπαγωγή της χώρας στα μνημόνια. 
 Κλείσιμο όλων των ΜΜΕ προπαγάνδας και διαπλοκής και παροχή κινήτρων για συνεργατικά εγχειρήματα πολιτών για την ενημέρωση.
 Συμμετοχή των πολιτών στις μονάδες αποκατάστασης τάξης (δεν θα πρόκειται για τα ΜΑΤ) και στα όργανα διαφύλαξης της τάξης και προστασίας του πολιτεύματος.
 Εθνικοποίηση των θετικών στοιχείων των τραπεζών. 
 Συμμετοχή των πολιτών στις επιτροπές της Βουλής και στις διαδικασίες διαβούλευσης των νομοσχεδίων. Θεσμοθέτηση της πολιτικής αγωγής των πολιτών στις υποθέσεις διαφθοράς και διαπλοκής.
 Απόσυρση από τη Συμφωνία ΕΕ-Τουρκίας για το προσφυγικό καθώς επιτρέπει σε Τούρκους αξιωματικούς και αστυνομικούς να επιχειρούν στα ελληνικά νησιά.Σε 8 κοινοβουλευτικές ενέργειες θα προβεί η «Πλεύση Ελευθερίας» αν εισέλθει στη Bουλή Δημοκρατική, Πέγκυ Ντόκου 29/06/2019, Ανακτήθηκε 29/06/2019
 Επέκταση των χωρικών υδάτων στα 12 μίλια.Εκλογές 2023 - Ζωή Κωνσταντοπούλου: Αύξηση των χωρικών υδάτων στα 12 ναυτικά μίλια στο Αιγαίο πρότεινε η αρχηγός της Πλεύσης Ελευθερίας Παραπολιτικά 17/05/2023, Ανακτήθηκε 29/05/2023
 Αντίθεση στον υποχρεωτικό εμβολιασμό και στην επιβολή υποχρεωτικών ιατρικών μέτρων, για λόγους συνταγματικότητας, ταυτόχρονα με καλύτερη ενημέρωση των πολιτών για οικειοθελή εμβολιασμό ως λύση στην  πανδημία COVID-19. Κωνσταντοπούλου στον Realfm 97,8: Έχει χαθεί ο έλεγχος και το μέτρο στην πανδημία από την κυβέρνηση – Τι είπε για τον Βαξεβάνη Real.gr/Realfm 97,8 , 18/01/2021, Ανακτήθηκε 15/05/2023
 Αμφισβήτηση της Ευρωζώνης και της Ευρωπαϊκής Ένωσης, υπέρ της νομισματικής ανεξαρτησίας, με έμφαση "στην δημοκρατικότητα" και στο νόμισμα "ως εργαλείο ελευθερίας" παρά στο αν θα είναι ηλεκτρονικό, ψηφιακό ή δραχμή. Υπέρ της χρήσης εναλλακτικών νομισμάτων και εναλλακτικών μέσων πληρωμής και συναλλαγής.Αμφισβητεί ανοιχτά το ευρώ και την Ε.Ε Η Εφημερίδα των Συντακτών 18/01/2017, Ανακτήθηκε 15/06/2023Κωνσταντοπούλου: Να απελευθερωθούμε από το Ευρώ και την Ε.Ε. Τhe Press Project 17/01/2017, Ανακτήθηκε 15/06/2023
 Ποινικοποίηση της γυναικοκτονίας ως ξεχωριστού εγκλήματος με ιδιαίτερα χαρακτηριστικά, και ίδρυση επίσημου φορέα για την καταγραφή των γυναικοκτονιών.

Το 2025, παρουσιάστηκε πρόγραμμα του κόμματος, με έμφαση στην άμεση και συμμετοχική δημοκρατία, τον ανθρωπισμό, την λογοδοσία και την λαϊκή κυριαρχία. Οι προτάσεις που περιέχονταν είναι η θεσμοθέτηση κοινωνικής νομοθετικής πρωτοβουλίας, η κατοχύρωση Δημοψηφισμάτων για όλα τα «μείζονα» ζητήματα με απαίτηση λαϊκής ετυμηγορίας, μετατροπή του κοινοβουλίου σε μια «Ζωντανή, Ανοιχτή Βουλή» και νομιμοποίηση της κοινωνικής συμμετοχής στην κοινοβουλευτική διαδικασία, την κατάργηση ψήφισης νόμων αν δεν έχει προηγηθεί αποδεδειγμένη έγκαιρη ενημέρωση της κοινωνίας και δημόσια διαβούλευση (διαδικτυακή και δια ζώσης), δημιουργία ανοιχτής ακρόασης φορέων και πολιτών στην Βουλή για όλα τα νομοσχέδια «μεγάλης κοινωνικής σημασίας», θεσμοθέτηση υποχρεωτικής απάντησης από την κυβέρνηση και την Βουλή των Ελλήνων σε παρατηρήσεις των φορέων της κοινωνίας, απαγόρευση της εισαγωγής «άσχετων» τροπολογιών σε νομοσχέδια, και θεσμοθέτηση της συμμετοχής των πολιτών στον κοινοβουλευτικό έλεγχο μέσω κλήρωσης. Επιπλέον, προτάθηκε η υιοθέτηση νέου Συντάγματος, που θα εμπεδώνει και θα ενισχύει την προστασία των (κατά το κόμμα) ανθρωπίνων δικαιωμάτων, την άμεση και δημοκρατική συμμετοχή των πολιτών, την πλήρη ανεξαρτησία της Δικαιοσύνης και την απαλοιφή προνομίων για το πολιτικό προσωπικό. Στο πλαίσιο της πρότασης αυτής συμπεριλήφθηκε και η κατάργηση του ηλικιακού ορίου εκλογιμότητας και η εναρμόνιση του δικαιώματος του εκλέγειν με το δικαίωμα του εκλέγεσθαι, επιτρέποντας στις ηλικίες 17-25 να μπορούν να εκλέγονται στην Βουλή.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2019 Ζωή Κωνσταντοπούλου 82.786 1,47%  8ο κόμμαΕκτός Βουλής 2023 Ι 170.424 2,89%  7ο κόμμαΕκτός Βουλής 2023 ΙΙ 165.523 3,17%  8ο κόμμαΑντιπολίτευση

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2019 Ζωή Κωνσταντοπούλου 90.927 1,61%  8η - 2024 135.310 3,40%  7η Μ.Ε.

 Κοινοβουλευτική Ομάδα 
 Βουλή των Ελλήνων 
 Κ΄ Κοινοβουλευτική Περίοδος 
Μετά τις εκλογές της 25ης Ιουνίου 2023, η Πλεύση Ελευθερίας εξέλεξε οκτώ βουλευτές. Ωστόσο, μετά από αλλαγές, η σύνθεση της Κοινοβουλευτικής Ομάδας είναι η εξής:

 Ευρωπαϊκό Κοινοβούλιο 
 10ο Ευρωπαϊκό Κοινοβούλιο 
Μετά τις ευρωεκλογές του 2024, η Πλεύση Ελευθερίας εξέλεξε μία ευρωβουλευτή. Η σύνθεση της Κοινοβουλευτικής Ομάδας είναι η εξής:

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα
Κατηγορία:Ευρωσκεπτικιστικά κόμματα στην Ελλάδα
Κατηγορία:Σοσιαλιστικά κόμματα στην Ελλάδα
Κατηγορία:Ελληνικές κοινοβουλευτικές ομάδες